מספנת ויבורג

מספנת ויבורג (ברוסית: ПАО «Выборгский судостроительный завод»; מילולית: "מפעל ויבורג לבניית ספינות") היא חברה לבניית ספינות הממוקמת בוויבורג, רוסיה. החברה מתמקדת בייצור מבקעות קרח וכלי תחבורה אחרים המיועדים לתנאים הארקטיים, אך החברה גם בנתה פלטפורמות קידוח והפקה עבור חיפושי נפט וגז בים. המספנה מעסיקה יותר מ-1,500 עובדים ונחשב למעסיק הגדול ביותר בעיר ויבורג. המספנה הוקמה בשנת 1948 ומאז בנתה למעלה מ-200 ספינות שונות במשקל עד 12,000 טון. המספנה מסוגלת לבנות ספינות מסוגים שונים עם מעמס עד 15,000 טון. תחום מומחיות מיוחד הוא בניית שוברות קרח וכדי לשגר שוברות קרח לים, הן נגררות באמצעות דוברה לאזור המים העמוקים של מפרץ ויבורג ומשם שטות עצמאית לחוג הקוטב הארקטי. בשנת 2012 הצטרפה המספנה לתאגיד המאוחד לבניית ספינות שהוקם ביוזמת ממשלת הפדרציה הרוסית. ב-10 ביולי 2014 חתמה מספנת ויבורג על חוזה קבלנות עם מספנות Arctech Helsinki. על פי החוזה מספנת ויבורג תבנה ספינת אספקת לאסדות עבור חברת Sovcomflot, שנבנתה על ידי מספנת Arctech Helsinki. תכנון וציוד הספינה החדשה מאפשרים הובלה של כוח אדם ואספקה לכל ימות השנה לאסדת הנפט באזור סחלין-2 ומשפרים את התגובה לזליגת נפט ויכולת פינוי החירום. הספינה היא גרסה מפותחת נוספת בסדרה של שתי ספינות אספקה שוברות קרח אלכסיי צ'יריקוב וויטוס ברינג, שנבנו גם הן בשיתוף פעולה בין מספנת Arctech Helsinki למספנת ויבורג. בקיץ 2014 Arctech Helsinki ומספנת ויבורג קיבלו הזמנה נוספת לשלוש ספינות שוברות קרח נוספות מסדרה זו. ב-30 באפריל 2015 חתמה מספנת ויבורג על חוזה לבניית שוברת קרח במסגרת פרויקט ימל LNG עבור נמל סאבטה. המאפיין המיוחד של הכלי הוא מערכת ההנעה המורכבת מארבע יחידות הנעה אזימוטניות בעלות הספק של 3 מגוואט כל אחת. המדחפים ממוקמים בזוגות בחרטום ובירכתיים ומספקים יכולת הנעה מרבית בתנאי קרח, יכולת תמרון מצוינת וביצוע פעולות מיוחדות באזור המים של נמל סאבטה, בו נכון לעכשיו מפעל נמצא בבנייה עבור פרויקט ימאל LNG.‏ שוברת הקרח, ששמה "אוב", הורדה למים ב-27 בספטמבר 2016. באפריל 2015 חתמה המספנה על חוזה לבניית שתי ספינות תמיכה רב-תכליתיות המונעות על ידי דיזל 21.5 מגוואט והוזמנו על ידי Gazprom Neft. על פי החוזה שתי הספינות יועברו ללקוח עד שנת 2018. הספינות מיועדות לשימוש בטרמינל הארקטי של שדה הנפט נובופורטובסקוי שנמצא במערב מפרץ אוב בחצי האי ימאל. תכנון הספינות החדשות מבוסס על דגם Aker Arc 130.‏ הראשונה מבין שתי הספינות שהוזמנו הורדה למים ב-3 בנובמבר 2015. בספטמבר 2015 הגישה חברת רוסמורפורט הצעה להארכת סדרת שוברי הקרח של פרויקט 21900M. המורכב משלוש אוניות. מספנת ויבורג השלימה בניית ספינה אחת, ולדיווסטוק והשיקה ספינה נוספת, נובורוסייסק. הספינה השלישית, מורמנסק, נבנתה על ידי מספנת Arctech Helsinki בפינלנד. נכון ל-2017, מספנת ויבורג בונה גם סדרה של מכמורות עבור חברות הדייג הרוסיות. מדיה וקבצים בנושא מספנת ויבורג בוויקישיתוף אתר האינטרנט הרשמי של מספנת ויבורג Vyborg Shipyard Vyborg Shipyard finalizes trials of Atlant semisubmersible barge Vyborg Shipyard concluded a contract with Arctech Helsinki Shipyard Steel cutting ceremony held at Vyborg Shipyard for icebreaking supply vessel of project NB 511 under the order of Sovcomflot Icebreaker Murmansk for the Russian Ministry of Transport launched today at Arctech Helsinki Shipyard (אורכב 21.07.2015 בארכיון Wayback Machine) Vyborg Shipyard signed contract for construction of a port icebreaker under Yamal LNG project Aker ARC 130 A Concept (אורכב 25.11.2015 בארכיון Wayback Machine) Two modern icebreaking support vessels 22 MW will be built at Vyborg Shipyard Vyborg Shipyard to build two state-of-the-art 22 MW icebreakers for Gazprom Neft Novy Port Rosmorport suggests extending the series of 25-MW, 21900М icebreakers and building new project vessels Acceptance/delivery certificate signed for diesel-electric icebreaker Vladivostok PortNews, 9 October 2015. Vyborg Shipyard launches icebreaker Novorossiysk of Project 21900М PortNews, 29 October 2015. Vyborg Shipyard to build icebreaker for operation at port Sabetta under Yamal LNG project PortNews, 30 April 2015. Russian flag raised on the Aleksandr Sannikov icebreaker. PortNews, 29 June 2018. תבנית:Retrieved "Gazprom Neft launches new icebreaker Andrey Vilkitsky". Energy Global News. 27 בדצמבר 2018. נבדק ב-19 במאי 2019. {{cite web}}: (עזרה)